Cada compte nou es podrà crear en funció dels següents perfils d'usuari:
Companyies, professionals, promotors: podeu crear vosaltres mateixos un compte a Programa.cat per introduir les vostres propostes artístiques professionals.
En aquest cas, només cal que accediu a l'adreça https://programacat.cultura.gencat.cat.
Dins la pantalla de connexió a l'aplicació, trobareu l'opció "Crear compte nou (només professionals/promotors)".
Introduïu les dades que es demanen, i ja podeu començar a utilitzar Programa.cat.
Municipis: cal que l'ajuntament trameti un correu electrònic a la Subdirecció General de Promoció Cultural, informant sobre qui serà l'administrador local de Programa.cat al municipi.
Aquest correu haurà d'incloure el nom i cognoms de l'administrador, el càrrec, el telèfon de contacte i el seu correu electrònic corporatiu.
Cal tenir en compte que aquest administrador ha de ser un treballador públic o un càrrec electe vinculat a l'alcaldia o la regidoria competent en Cultura.
Aquesta persona té la facultat d'habilitar un o més programadors locals perquè puguin sol·licitar les activitats incloses a Programa.cat.
L'administrador, que pot assumir també el rol de programador, és qui introdueix els espais escènics on tindran lloc les activitats artístiques contractades a través de Programa.cat.
Programadors: heu de posar-vos en contacte amb l'administrador local de Programa.cat al vostre municipi.
Si desconeixeu qui és, podeu escriure un correu electrònic a la Subdirecció General de Promoció Cultural i us farem arribar aquesta informació.
Podeu escriure un correu electrònic a la Subdirecció General de Promoció Cultural, des del correu que teniu assignat a Programa.cat, i us farem arribar aquesta informació.
Si esteu fent servir un MAC, podreu crear un compte nou però no podreu fer moltes de les gestions que implica la presentació de propostes.
Per poder fer-ho, li haureu de dir que es refiï dels continguts de Programa.cat.
Per fer això, necessitareu instal·lar uns certificats de l'Agència Catalana de Certificació, que el MAC no reconeix nativament.
Per saber quins passos heu de fer per aconseguir-ho, consulteu el manual d'ajuda de la plataforma a https://programacat.cultura.gencat.cat, que apareix a l'índex que trobareu a la part superior dreta de la pantalla un cop hàgiu accedit a Programa.cat amb el vostre usuari i paraula clau.
Si utilitzeu el navegador Chrome per introduir o modificar una proposta a Programa.cat, quan intenteu obrir el formulari de presentació de propostes, el navegador no us deixarà obrir el.pdf i us donarà un missatge d'error.
Això succeeix perquè, d'acord amb la configuració predeterminada del Chrome, tots els documents amb extensió *.pdf s'obren, per defecte, amb el plugin de l'explorador i no amb el programa Adobe Acrobat.
Per solucionar-ho, cal deshabilitar l'opció d'obrir els documents PDF amb el navegador Chrome per defecte.
Primerament, a la barra d'adreces del navegador, cal escriure "chrome://plugins" i fer Intro.
Un cop apareix en pantalla la llista de plugins de Google Chrome, cal anar al plugin " Chrome PDF Viewer" i desactivar-lo.
A partir d'aquest moment, els arxius pdf que obrim des de Google Chrome ja s'obriran amb el programa Adobe Acrobat i per tant, ja podreu veure el formulari d'introducció de propostes a Programa.cat.
L'aplicació funciona correctament amb el navegador Windows Internet Explorer versions 7 i 8 o si és una versió superior ha de ser compatible amb aquestes versions.